钦定古今图书集成/理学汇编/文学典/第103卷 > 樊鹏
## 钦定古今图书集成/理学汇编/文学典/第103卷 > 樊鹏

按《汝宁府志》：“鹏字少南，信阳人。登嘉靖丙戌进士，授
安州知州，多惠政。迁南京户部员外郎，转工部郎中。
疏请终养，不许。寻升陕西按察佥事，备兵固原，御边
有功，受白金彩币之赐。以母忧归，服阕，卒于家，无嗣，
有所著《樊氏集》十二卷传于世。鹏尝游何仲默、边庭
实之门，而与孟望之、唐应德辈为诗文友。故其谈诗”
卓有所见。如编初唐诗日：“诗自删，后汉魏古诗为近。
汉魏后六朝滋盛，然风斯靡矣。初唐无古诗，而律诗
与律诗与，而古诗势不得不废。”又《与康德涵书》言：“初
唐诗如春园未放之花，含蓄浑厚，生意勃勃。盛唐则
淘洗条理，而生意稍薄矣。近日海内名家，自许古人，
而乏温柔敦厚之旨，少含蓄浑成之趣。所以然者，孜
孜于杜，未尝引而上之也。夫杜亦诗之变体，折中于
古风，斯为下令人守其绳墨，不离尺寸”云云。世以为
知言。